Intes
elezions parlamentârs che si son davueltis in Serbie ai 6 di Mai
adun cul prin turni des presidenziâls, il partît che al à cjapât
plui vôts (74) al è stât chel che al poiave la candidature di
Tomislav Nikolić ae presidence. Par chel che al rivuarde lis
diviersis minorancis nazionâls presintis intal paîs, il risultât
miôr al è stât chel de Aleance dai Ongjarês de Voivodine (VMSZ)
che e à otignût cinc deputâts intal parlament di Belgrât. Il
Partît di azion democratiche dal Sandžak (SdaS), che al nas dal
grim de minorance bosgnache, al è elet doi dai siei rapresentants.
Un sôl deputât invezit pe coalizion “Sve zajedno” (Ducj adun),
che e met dongje piçui moviments bosgnacs, cravuats, ongjarês e
slovacs, e un pe Coalizion dai Albanês de Valade di Preševo (KSlP /
KAPd). Partîts rapresentatîfs di comunitâts minoritariis a jerin
però rapresentâts ancje in cualchidune des coalizions principâls.
Al è il câs de Aleance Democratiche dai Cravuats in Voivodine
(DSHV), che e poiave la candidature a president di Boris Tadić e che
e à otignût un deputât, e dal Partît Democratic Bosgnac dal
Sandžak (BdsS), che al à aderît ae coalizion che e sostignive
Čedomir Jovanović e che al à elet un parlamentâr.
Font:
Serbian Government, 10/05/12; RIK, 07/05/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn